Na temelju članka 39. St. 2. Zakona o proračunu (NN broj 87/08, 136 /12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18), Općinsko vijeće Općine Privlaka na 12. (dvanaestoj ) sjednici održanoj dana 16. svibnja 2018.g.

**donijelo je**

**PRVE IZMJENE I DOPUNE PROGRAMA**

**javnih potreba u kulturi na području**

**Općine Privlaka za 2018.g.**

**I.**

Ovim Prvim izmjenama i dopunama programa donosi se raspored sredstava iz Proračuna Općine Privlaka za 2018. godinu u dijelu društvenih djelatnosti koji se odnosi na financiranje korisnika javnih potreba u području kulture, kulturno umjetničkog amaterizma.

**II.**

Planirana sredstva u Proračunu Općine Privlaka za 2018. godinu za program javnih potreba u kulturi raspoređuju se za :

* KUD Privlaka 84.000,00 kn
* Ženska klapa „Libar“ 40.000,00 kn

- Župni ured Privlaka 20.000,00 kn

**III.**

Kulturno umjetničko društvo Privlaka njeguje tradiciju starih plesova i napjeva sa područja Općine Privlaka.

Ženska klapa „Libar“ nizom svojih uspješnih nastupa promovira Općinu Privlaka diljem Hrvatske.

**IV.**

U cilju praćenja korištenja sredstava za javne potrebe u kulturi za 2018. godinu korisnici iz ovog Programa obvezni su Općinskom vijeću Općine Privlaka dostaviti godišnje izvješće o utrošenim sredstvima.

**V.**

Ove Izmjene programa javnih potreba u kulturi Općine Privlaka za 2018. godinu stupaju na snagu osmog dana od dana objave u Službenom glasniku Zadarske županije, a primjenjuje se od 01. siječnja 2018.godine.

**Klasa: 612-01/17-01/02**

**Ur.broj: 2198/28-01-17-3**

**Privlaka, 16. svibnja 2018.g.**

**OPĆINSKO VIJEĆE OPĆINE PRIVLAKA**

**Predsjednik:**

**Nikica Begonja**